આલિયા જણાવે છે કે ઇન્ડસ્ટ્રીમાં અત્યાર સુધીની મારી સફર કમાલની રહી છે. હું ભાગ્યશાળી છું કે મને દરેક પ્રકારના ડિરેક્ટર સાથે કામ કરવાનો મોકો મળ્યો. ભૂમિકાઓની પસંદગીઓમાં પણ હું લકી રહી છું. મને ખુદ મારી હદ કરતાં વધુ નિચોવાઇ જવું પડ્યું, જ્યાં સુધી મારી પર્સનલ લાઇફની વાત છે તો આજથી ચાર વર્ષ પહેલાં હું ૧૯ વર્ષની એક એવી છોકરી હતી કે જેને પોકેટ મની ઘરમાંથી મળતાં હતાં, પરંતુ આજે મારી પાસે મારા ખુદના પૈસા છે, મારી ગાડી છે અને મુંબઇમાં મારું પોતાનું ઘર છે. મેં પરિવારના લોકોની મદદ વગર અલગ મુકામ મેળવ્યો અને આત્મનિર્ભર બની. આલિયાની આ ઉપલબ્ધિ ખરેખર પ્રશંસનીય છે અને સંઘર્ષ કરતી છોકરીઓ માટે તે પ્રેરણારૂપ છે. •